ระเบียบคณะกรรมการปฏิรูปกฎหมายระเบียบคณะกรรมการปฏิรูปกฎหมายว่าด้วยการประชุมและการปฏิบัติหน้าที่ของคณะกรรมการปฏิรูปกฎหมายพ.ศ. ๒๕๕๔ อาศัยอำนาจตามความในมาตรา ๑๕แห่งพระราชบัญญัติคณะกรรมการปฏิรูปกฎหมาย พ.ศ. ๒๕๕๓ คณะกรรมการปฏิรูปกฎหมายจึงกำหนดระเบียบไว้ดังต่อไปนี้ข้อ ๑ ระเบียบนี้เรียกว่าระเบียบคณะกรรมการปฏิรูปกฎหมาย ว่าด้วยการประชุมและการปฏิบัติหน้าที่ของคณะกรรมการปฏิรูปกฎหมายพ.ศ. ๒๕๕๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้การประชุม หมายความว่าการประชุมคณะกรรมการปฏิรูปกฎหมายคณะกรรมการ หมายความว่าคณะกรรมการปฏิรูปกฎหมายประธาน หมายความว่าประธานกรรมการปฏิรูปกฎหมายรองประธาน หมายความว่ารองประธานกรรมการปฏิรูปกฎหมายกรรมการ หมายความว่ากรรมการปฏิรูปกฎหมายเลขาธิการ หมายความว่าเลขาธิการคณะกรรมการปฏิรูปกฎหมายข้อ ๔ ให้ประธานมีอำนาจเรียกประชุมและให้ความเห็นชอบระเบียบวาระการประชุมข้อ ๕ ให้ประธานเป็นประธานในที่ประชุมเมื่อไม่มีผู้ดำรงตำแหน่งประธานหรือไม่สามารถปฏิบัติหน้าที่ได้ให้รองประธานปฏิบัติหน้าที่แทน ถ้ารองประธานไม่สามารถปฏิบัติหน้าที่ได้ให้คณะกรรมการที่มาประชุมเลือกกรรมการคนหนึ่งเป็นประธานในที่ประชุมข้อ ๖ ประธานในที่ประชุม มีอำนาจหน้าที่ ดังนี้(๑) ควบคุมและดำเนินการประชุมให้เป็นไปโดยเรียบร้อย(๒) แต่งตั้งให้บุคคลหรือคณะบุคคลดำเนินการตามมติของที่ประชุม(๓) อำนาจและหน้าที่อื่นตามที่กฎหมายบัญญัติหรือตามที่กำหนดในระเบียบนี้ข้อ ๗ ให้เลขาธิการเป็นเลขานุการในที่ประชุมกรณีเลขาธิการไม่อยู่หรือไม่สามารถปฏิบัติหน้าที่ได้ให้รองเลขาธิการคณะกรรมการปฏิรูปกฎหมายหรือพนักงานสำนักงานคณะกรรมการปฏิรูปกฎหมายคนหนึ่งทำหน้าที่เป็นเลขานุการในที่ประชุมตามที่เลขาธิการมอบหมายข้อ ๘ เลขานุการมีหน้าที่(๑) รับผิดชอบและควบคุมการทำรายงานการประชุมและมติของที่ประชุม(๒) แจ้งหรือยืนยันมติของคณะกรรมการไปยังผู้ที่เกี่ยวข้อง(๓) ปฏิบัติการอื่นที่เกี่ยวข้องกับการประชุมหรือตามที่คณะกรรมการมอบหมายเรื่องที่ประธานสั่งให้นำเข้าที่ประชุมให้เลขานุการหรือผู้ที่เลขานุการมอบหมาย จัดไว้ในระเบียบวาระการประชุมโดยเร็วข้อ ๙ ในการประชุมให้พิจารณาเฉพาะเรื่องที่อยู่ในระเบียบวาระการประชุมและต้องดำเนินการพิจารณาตามลำดับระเบียบวาระการประชุมที่จัดไว้เว้นแต่ที่ประชุมจะมีมติเป็นอย่างอื่นข้อ ๑๐ การนัดประชุมต้องทำเป็นหนังสือและต้องส่งระเบียบวาระการประชุมไปพร้อมกับหนังสือนัดประชุมให้กรรมการทุกคนทราบล่วงหน้าไม่น้อยกว่าสามวันเว้นแต่กรรมการนั้นจะได้ทราบการบอกนัดในที่ประชุมแล้ว กรณีดังกล่าวนั้น จะทำหนังสือแจ้งนัดเฉพาะกรรมการที่ไม่ได้มาประชุมก็ได้ในกรณีมีเหตุจำเป็นเร่งด่วน ประธานจะนัดประชุมเป็นอย่างอื่นก็ได้ข้อ ๑๑ การประชุมต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดเท่าที่เหลืออยู่โดยจะต้องมีกรรมการที่ปฏิบัติหน้าที่เต็มเวลาเข้าร่วมประชุมไม่น้อยกว่าสองคนและกรรมการที่ปฏิบัติหน้าที่ไม่เต็มเวลาเข้าร่วมประชุมไม่น้อยกว่าสองคนจึงจะเป็นองค์ประชุมในกรณีที่กรรมการคนใดไม่อาจมาประชุมได้ให้จดแจ้งเหตุนั้นไว้ในรายงานการประชุมการให้บุคคลใดเข้าร่วมประชุมได้นั้นให้เป็นไปตามที่ประธานในที่ประชุมอนุญาตหรือตามมติของคณะกรรมการให้ผู้เข้าร่วมประชุมลงลายมือชื่อไว้เป็นหลักฐานในการประชุมทุกครั้งข้อ ๑๒ ระเบียบวาระการประชุมควรจัดให้มีลำดับดังต่อไปนี้(๑) เรื่องที่ประธานแจ้งให้ที่ประชุมทราบ(๒) เรื่องรับรองรายงานการประชุม(๓) เรื่องสืบเนื่อง(๔) เรื่องเพื่อทราบ(๕) เรื่องเพื่อพิจารณา(๖) เรื่องอื่น ๆข้อ ๑๓ การใช้เครื่องบันทึกเสียงเครื่องบันทึกภาพหรือเครื่องมือสื่อสารใด ๆ ต้องขออนุญาตจากประธาน หรือที่ประชุมเว้นแต่เพื่อประโยชน์ในการจัดทำรายงานการประชุมข้อ ๑๔ การลงมติให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดการออกเสียงลงมติให้กระทำโดยเปิดเผยเว้นแต่ที่ประชุมโดยเสียงข้างมากมีมติให้กระทำโดยวิธีการลงคะแนนลับส่วนวิธีการลงคะแนนลับให้เป็นไปตามที่ประธานในที่ประชุมกำหนดข้อ ๑๕ ประธานเป็นผู้กำกับดูแลสำนักงานคณะกรรมการปฏิรูปกฎหมายเมื่อไม่มีผู้ดำรงตำแหน่งประธานหรือมีแต่ไม่อยู่หรือไม่สามารถปฏิบัติหน้าที่ได้ให้รองประธานปฏิบัติหน้าที่แทนข้อ ๑๖ ในการปฏิบัติหน้าที่ของกรรมการตามอำนาจหน้าที่ในเรื่องใดเรื่องหนึ่งให้เป็นไปตามที่คณะกรรมการกำหนดหรือมอบหมายข้อ ๑๗ กรณีที่กรรมการไม่สามารถปฏิบัติหน้าที่ได้ให้แจ้งต่อประธานและหากประธานไม่สามารถปฏิบัติหน้าที่ได้ให้แจ้งต่อรองประธานข้อ ๑๘ รายงานการประชุมและเอกสารการประชุมที่เกิดขึ้นก่อนระเบียบนี้ใช้บังคับให้ถือว่าเป็นรายงานการประชุมหรือเอกสารการประชุมตามระเบียบนี้ข้อ ๑๙ ให้คณะกรรมการมีอำนาจตีความและเป็นผู้วินิจฉัยชี้ขาดกรณีที่มีปัญหาเกี่ยวกับการปฏิบัติตามระเบียบนี้และเมื่อคณะกรรมการได้ลงมติด้วยคะแนนเสียงไม่น้อยกว่ากึ่งหนึ่งของจำนวนกรรมการที่มีอยู่เป็นประการใดแล้วให้ถือว่าคำวินิจฉัยนั้นเป็นที่สุดข้อ ๒๐ ให้ประธานกรรมการปฏิรูปกฎหมายเป็นผู้รักษาการตามระเบียบนี้ประกาศณ วันที่ ๒๑ กรกฎาคม พ.ศ. ๒๕๕๔ศาสตราจารย์คณิตณ นครประธานกรรมการปฏิรูปกฎหมายปริยานุช/ผู้จัดทำ๒๒ สิงหาคม๒๕๕๔ณัฐวดี/ตรวจ๒๒ สิงหาคม๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๘๔ ง/หน้า ๑/๑ สิงหาคม ๒๕๕๔